cyanic-selkie/wikianc huggingface dataset:
Medina
Medina je izabrana za Muhammedovo odredište nakon njegove hidžre iz Mekke i kao glavni grad brzo rastuće muslimanske države, prvo pod vodstvom Muhammeda lično a poslije i njegovih nasljednika, Pravednih halifa: Ebu-Bekra, Omera, Osmana i Alije.
Za muslimane je od posebnog značaja jer se u njoj formirala prva muslimanska zajednica, a predstavljala je i centar islama u prvom vijeku njegovog razvoja. Dom je za tri najstarije džamije na svijetu: Kuba džamije, Poslanikove džamije i Mesdžidul kibletejn (džamija sa dvije kible). Osim toga pri objavi Kur'ana, hronološki gledano, sure koje su kasnije objavljene upravo su objavljene u ovom gradu te se nazivaju medinske nasuprot mekanskih sura koje su objavljene prije i u gradu Mekki.
Smještena je na 625 m nadmorske visine. Nalazi se 430 km sjeverno od Mekke, a 150 km istočno od obale Crvenog mora. Kroz posljednje tri decenije broj stanovnika se povećao nekoliko puta. U Medini živi oko 1,3 milion stanovnika.
Etimologija
Riječ al-Madīnah (المدينة) prevedena sa arapskog na bosanski znači grad. Prije pojave islama, grad se zvao Jesrib (يثرب). Naziv Jesrib se spominje i u 33. suri Kur'ana El-Ahzab, u 13. ajetu.
Grad se naziva i Taiba (طيبة). Alternativni naziv za Medinu je al-Madīnah an-Nabawīyah (المدينة النبوية) što znači "Poslanikov grad".
Geografija
Medina zauzima površinu od 589 km2 od toga 293 km2 je urbano gradsko središte. Grad ima 45 uređenih parkova sa površinom preko milion kvadratnih metara. Za održavanje parkova se brine preko 3000 radnika. Osim toga, tu je 15 privatnih bolnica i 54 zdravstvena centra. Zastupljena je suha klima. Temperature se kreću od 30 °C do 46 °C ljeti, a zimi od 15 °C do 25 °C. Medina ima preko 90 imena, od kojih su najpoznatija: El-Medina el-Munevvera, Tajjiba, El-Hajre, Ed-Dar, El-Mahfuza, El-Habiba, Taba, El-Mubareka, Daru-l-Feth, Haremu Resulullah, Me’zeru-l-iman, Darus-selam, Kurbetu-l-Ensar, Daru-l-Iman, Sejjidetu-l-Buldan, El-Muhtare, Daru-l-Ebrar, Daru-l-Ahjar, Kubbetu-l-Islam, El-Me’asume itd.
Historija
Medina se prvi puta pisano pominje u 6. vijeku prije nove ere u starim asirijanskim tekstovima kao "Latribu". Prvi ljudi koji su zaposjeli oazu Medine su bili ljudi iz plemena Benu Matravil i Benu Hauf koji tvrde da vode direktno porijeklo od Šama, Nuhovog (Noevog) sina. Oni su bili prvi koji su posadili drveće. Kada su se doselili jemenska plemena Benu Aus i Benu Hazredž, već je u njemu živjelo otprilike 70 arapskih i 20 jevrejskih plemena.
Situacija u gradu se mijenja dolaskom dva arapska plemena sa područja Jemena, po imenu Benu Aus i Benu Hazredž. Ova plemena su radila za jevreje, ali su poslije se pobunili i postali nezavisni. Do kraja petog stoljeća jevreji su izgubili kontrolu nad gradom od ta dva plemena ali je njihova prisutnost ostala veoma jaka. Kada je Muhammed načinio Hidžre u Medinu, jevrejska i arapska plemena koja su ratovala tada već 120 godina, sklopila su međusobnu alijansu. Tako su Jevreji iz plemena Benu Nadir i Benu Kurejza sklopili savez sa arapskim plemenom Benu Aus, dok su jevreji iz plemena Benu Kajnuka sklopoli savez sa Benu Hazredž.
Dolazak Muhammeda
Dolazak Muhammeda i Muhadžira 622. godine, iz Meke u Jesrib (Medinu) je događaj koji je iz temelja promijenio politički i religiozni sastav grada. Dugogodišnje rivalstvo i neprijateljstvo između plemena Aus i Hazredž su nestali; mnogi od pripadnika oba plemena su prešli na Islam. Muhammed, koji je povezan krvno sa Hazredžom preko pra-nane je uskoro ujedinio konvertovane pripadnike oba plemena i dao im ime Ensarije. Grad dobija ime Medina što doslovno na arapskom jeziku znači grad. Neki smatraju da je to izvedenica iz drevnog imena grada "Medinta". Muslimani i Jevreji potpisali su sporazum, medinsku povelju (medinski ustav), koji obavezuje jevreje i muslimane na međusobnu saradnju.
Srednjovjekovna Medina
Za vrijeme vladavine prve četvorice Halifa (rašidun) granice islamskog carstva su se proširile na velike svjetske centre kao što je Damask, Bagdad, Jerusalem i halifat se premjestio u Damask, ali je Medina uvijek ostala duhovni centar islamskog carstva. Od 1517. Medina se našla pod vlašću Osmanlija.
Moderna Medina
Na početku 20. vijeka, tokom Prvog svjetskog rata, Medina se suočila s najdužom opsadom u svojoj historiji. Medina je tada bio grad u sastavu Osmanlijskog Carstva. Lokalna vlast bila je u rukama Hašimitskog plemena, kako Medine tako i Meke. Vođa hašimitskog plemena Ali Ibn Husejn podigao je ustanak protiv turske vlasti uz podršku zapadnih zemalja (Ujedinjeno Kraljevstvo). Grad je bio pod opsadom od 1916. do 1919. nakon čega su turske vlasti predale grad. Hašimiti su se proglasili kraljevima nezavisnog Hidžaza ali su 1924. pobijeđeni od arapske porodice Ibn Saud koji su integrisali Medinu i Hidžaz u Kraljevina Saudijska Arabija.
centar|mini|800px|Poslanikova džamija u Medini
NGC 6340
NGC 6340 (također poznat kao MCG 12-16-23, PGC 59742 i UGC 10762) je spiralna galaksija koja je udaljena oko 55 miliona sg od Zemlje i nalazi se u sazviježđu Zmaj. Najveći prečnik je 3,00 (48 hiljada sg) a najmanji 2,8 uglovnih minuta (45 hiljada sg). Prvo otkriće je napravio John Frederick William Herschel 6. juna 1788. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Ecija Ojdanić
Ecija Ojdanić (Drniš, 26. juna 1974.) je hrvatska pozorišna, televizijska i filmska glumica.
Turiška vas (čvor)
Slovenija:
Stopa entropije
U matematičkoj teoriji vjerovatnoće, entropijska stopa ili stopa izvorne informacije stohastičkog procesa je, neformalno, vremenska gustoća prosječne informacije u stohastičkom procesu. Za stohastičke procese sa prebrojivim indeksom, stopa entropije H (X) je granica spojne entropije od n članova procesa X_k podijeljena sa n, kao n teži beskonačnosti:
kada postoji granica. Alternativna, srodna količina je:
Za jako stacionarne stohastičke procese,. Stopa entropije može se smatrati općim svojstvom stohastičkih izvora; ovo je osobina asimptotske ekviparticije. Stopa entropije može se koristiti za procjenu složenosti stohastičkih procesa. Koristi se u različitim aplikacijama u rasponu od karakterizacije složenosti jezika, slijepog odvajanja izvora, do optimizacije kvantizera i algoritama kompresije podataka. Naprimjer, kriterij maksimalne stope entropije može se koristiti za izbor funkcije u mašinskom učenju.
Pregled
Apsolutnu vrijednost entropije nekoga siatema nije moguće izmjeriti pa se određuje samo njena promjena, kao promjena količnika razmijenjene toplote i temperature. Mjerna jedinica entropije je džul po kelvinu (J/K).
Entropija je fenomenološka termodinamička veličina stanja kojoj se promjene računaju matematičkim pravilima diferenciranja i integriranja.
Na zatvorenom reverzibilnom putu (Carnotov cirkulatorni proces), kada se konačno i početno stanje poklope, promjena entropije iščezava, ΔS = 0. Prema drugom zakonu termodinamike, entropija sistema termički izoliranih od okoline veća je ili jednaka nuli: ΔS ≥ 0, pri čemu se znak jednakosti veže za reverzibilne procese, a znak nejednakosti za ireverzibilne procese u sustavu. Entropija zatvorenih sistema povećava se, jer takvi teže stanju najveće vjerovatnoće, odnosno stanju s najvećom entropijom.
Stope entropije za Markovljeve lance
Budući da je stohastički proces definisan Markovljevim lancem koji je nesvodiv, aperiodični i pozitivno rekurentno ima stacionarnu distribuciju, stopa entropije je nezavisna od početne distribucije.
Naprimjer, za takav Markovljev lanac Y_k definiran na brojljivom broju stanja, s obzirom na matriksnog prijelaza P_{ij}, H(Y) je dat izrazom:
gdje \mu_i = asimptotska distribucija lanca.
Jednostavna posljedica ove definicije je da iid stohastički proces ima stopu entropije koja je ista kao entropija svakog pojedinačnog člana procesa.
Halo
Halo je singl američke R&B pjevačice Beyoncé Knowles izdat 2009. godine sa album I Am... Sasha Fierce.
Dvodimenzionalne transformacije
Osnovne geometrijske transformacije uključene u svim grafičkim paketima su premještanje, rotacija i razmjeranje. Korisne transformacije koje možemo naći uključene u nekim paketima su reflekcija i shearing. Sve ove transformacije se lahko mogu obraditi tako da budu podobne za trodimenzionalne transformacije.
Historija islama
mini|300p|"Badshahi Masjid" - "Kraljeva džamija" u [[Pakistanu.]]
Historija islama je historija islamske vjere i njenih sljedbenika muslimana a obuhvata aspekte političkog, socijalnog, ekonomskog i kulturnog razvoja islamske civilizacije. Islam i muslimani su u velikoj mjeri uticali na političku, ekonomsku i vojnu historiju Starog svijeta, posebno Bliskog Istoka, gdje leže njegovi korijeni. Iako se islam pojavio početkom 7. vijeka na području današnje Saudijske Arabije, u gradu Mekki, muslimani vjeruju a na to upućuje i Kur'an da islam nije nastao s poslanikom Muhammedom već da je to izvorno vjerovanje svih prijašnjih poslanika u islamu poput Isaa, Davuda, Musaa, Ibrahima, Nuha, Adema i drugih.
Islam je nastao u današnjoj Saudijskoj Arabiji u ranom sedmom vijeku nove ere. Za manje od stotinu godina nakon smrti posljednjeg poslanika Muhameda, islamsko carstvo se prostiralo od Andaluzije (Španija) na zapadu do Inda na istoku. Kasnija carstva kao što su Abasidsko, Fatimidsko, Almoravidsko, Seldžusko, Ajuransko, Adal, Varsagnali carstvo u Somaliji, Mogulsko Carstvo u Indiji, Safavidsko carstvo u Perziji i Osmanlijsko carstvo su bile utjecajne i ugledne sile u svijetu. Islamska civilizacija je izgradila mnogo centara kulture i nauke i proizvela poznate naučnike, astronome, matematičare, doktore i filozofe tokom zlatnog doba Islama. Tehnologija je cvjetala, bilo je ulaganja u ekonomsku infrastrukturu, kao što su sistemi za navodnjavanje i kanali; a važnost čitanja Kur'ana proizvela je relativno visok nivo pismenosti.
Nakon Prvog svjetskog rata, Osmanlijske teritorije su podijeljene na nekoliko zemalja pod uvjetima Ugovora iz Sevresa.
Hronologija
Sljedeći vremenski grafikon može poslužiti kao grubi vizualni vodič historije islama sa naznačenim halifatima ili carstvima koja su se prostirala tadašnjim većinskim muslimanskim područjima. Vremenska linija obuhvata period od vladavine Pravednog halifata do Prvog svjetskog rata. Obuhvata glavne historijske centre moći i centre kulture, uključujući Arabiju, Mezopotamiju (današnji Irak), Perziju (današnji Iran), Levant (današnja Sirija, Liban, Jordan, Izrael i Palestinu), Egipat, Magreb (sjeverozapad Afrike), El-Andaluz, Transoksijana (Srednja Azija), Hindustan (uključujući sadašnji Pakistan, Sjevernu Indiju i Bangladeš) i Anadoliju (današnja Turska). Prikaz je približan stvarnom stanju u posmatranom periodu jer je vlast nad nekim regijama ponekad bila podijeljena između više različitih centara moći, a vlast tokom dužeg vremenskog perioda (na grafikonu predstavljeno dužim poljima) često je raspodijeljena između nekoliko dinastija. Na primjer, u kasnijim fazama Abasidskog halifata čak su glavnim gradom Bagdada djelotvorno vladale druge dinastije poput Bujida i Seldžuka, dok su Osmanlije, u pojedinim vremenskim intervalima, izvršne ovlasti nad pograničnim dijelovima cartva prepuštale lokalnim autoritetima kao što su dej u Alžiru, beg u Tunisu ili Memluci u Iraku.
Islamski počeci
Islam je nastao u kontekstu kasne antike. U predislamskoj Arabiji vladala je politička nestabilnost koja je dovodila u opasnost i trgovačke karavane. Vjerske podjele stanovništva imale su značajnog udjela u toj krizi. Judaizam je postao dominantna religija u Kraljevina Himjar, na krajnjem jugu poluostrva, na prostoru današnjeg Jemena u periodu nakon 380. godine, dok se broj kršćana povećao u području Perzijskog zaliva. Pored toga, veliki dio Arabije ostao je politeističan i vjerovali su u više bogova. U glavnom vjerskom i komercijalnom centru živjelo je pleme Kurejš kojem je pripadao i poslanik Muhamed. U Mekki, pleme Kurejš je bilo čuvar Kabe i dominantno pleme Meke u vrijeme pojave islama. Kaba je u to vrijeme korištena kao važno pagansko svetilište. To je dovelo do porasta prihoda Meke zbog mnoštva hodočasnika koje je privlačila. Poslanik Muhammed je rođen u plemenu Benu Hašim, ogranku plemena Kurejšije.
Kur'an se počeo objavljivati kada se poslaniku Muhammedu ukazao melek Džibril 610. godine. Historija Kur'ana je počela kada su njegovi ajeti prenešeni poslaniku Muhamedu. Uspon islama je počeo preseljenjem muslimana, odnosno Hidžrom iz Meke u Medinu.
Mekansko pleme Kurejš i muslimanska zajednica u Medini su 628. godine potpisali primirje pod nazivom Sporazum na Hudejbiji započevši deset godina mira. Rat se vratio kada su Kurejšije i njihovi saveznici, pleme Bekr, napali pleme Khuza koji su bili muslimanski saveznici. Muslimani su osvojili Meku 630. godine, a poslanik Muhamed je umro u junu 632. godine. Bitka na Jemami se desila u decembru iste godine, između snaga prvog pravednog halife Ebu Bekra i Musejleme, lažnog poslanika.
Pravedni halifat
Halifat je nastao 632. godine, smrću poslanika Muhammeda i početkom vladavine prvog od 4 pravedne halife Ebu Bekra. Završetak vladavine posljednjeg pravednog halife Alije smatra se i krajem postojanja Rašidunskog halifata nakon kojeg nastupa Emevijski halifat. Na vrhuncu svoje moći, halifat se prostirao od Arapskog poluostrva i Levanta do Kavkaza na sjeveru i od Tunisa na zapadu do iranske visoravni u Srednjoj Aziji na istoku. Površinski gledano, to je do tada bilo najveće carstvo koje je postojalo kroz historiju. Zauzimalo je površinu od 8,4 miliona km2 na kojem je živjelo oko 21,4 miliona stanovnika.
Za manje od deset godina upravljanja halifatom, halifa Omer je proširio teritoriju halifata za oko 2.200.000 km2 te se smatra najmoćnijih halifom u historiji islama.
NGC 752
NGC 752 je otvoreno zvjezdano jato i nalazi se u sazviježđu Andromeda. Prvo otkriće je napravio Giovanni Battista Hodierna 1654. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nacionalni parkovi i parkovi prirode u Bosni i Hercegovini
Ukupna površina zaštićenog područja Bosne i Hercegovine iznosi 57.83694 hektara, što predstavlja 1,13% njene ukupne teritorije. U Bosni i Hercegovini postoje četiri nacionalna parka, pet parkova prirode i tri zaštićena krajolika. Ovo je spisak područja zaštićenih odgovarajućim nivoima vlasti Bosne i Hercegovine, na nivou entiteta, i s različitim kategorizacijama.
IC 1788
Najbliži NGC/IC objekti
Sljedeći spisak sadrži deset najbližih NGC/IC objekata.
Mangan(II,III)-oksid
Mangan(II,III)-oksid ili trimangantetroksid je oksid mangana u kojem se taj metal nalazi u oksidacijskim stanjima +2 i +3. Spada u klasu spinela koji imaju opću formulu AB2Ch4, gdje je A neki metal u oksidacijskom stanju +2, B je metal u oksidacijskom stanju +3 a Ch neki halkogeni element u oksidacijskom stanju -2, uglavnom kisik ili sumpor.
Rasprostranjenost
U prirodi, ovaj spoj se pretežno nalazi u sklopu minerala hausmanita.
Dobijanje
Mangan(II,III)-oksid nastaje raspadanjem mangan-dioksida (MnO2) pri visokim temperaturama kao i sagorijevanjem organomanganskih spojeva kao što je metilciklopentadienil-mangan-trikarbonil (MMT).
Osobine
Kristalizira se u spinelnoj strukturi, koja je zbog Jahn-Tellerovog efekta tetragonalno nepravilna.
Upotreba
Koristi se kao dodatak hrani za životinje kao i za proizvodnju poluprovodnika i drugih magnetskih materijala.
Svjetsko prvenstvo u nogometu 1990 - grupa C
Grupa C svjetskog prvenstva 1990. je igrana u Torinu na stadionu Delle Alpi i u Genovi na stadionu Luigi Ferraris između 10. i 20. juna 1990. godine. Brazil i Kostarika su se kvalificirali u osminu finala. Škotska i Švedska su svoje takmičenje na SP 1990 okončali u grupnoj fazi.
Sve utakmice su bile igrane po Srednjoevropskom ljetnom vremenu (CET +2)
Kiril Naumov
mini|Kiril Naumov na Skopskom ljetu 2005. Kiril Naumov (Skoplje, 8. august 1981 –) poznati je makedonsko-hrvatski violinist.
Rođen je u porodici diplomiranih muzičara (majka Jagoda Treneska Cvetičanin). Muzičko obrazovanje započinje sa 6 godina. Godine 1989. nastavlja školovanje u Osijeku. Violinu je učio kod Pavline Misirkove, Tonija Terzieva, Krunoslava Peljhana, Franje Finte, Eve Hühn, Vlatke Peljhan i Ines-Ane Tomić. Za vrijeme školovanja učestvuje na županijskim (kantonalnim), državnim i međunarodnim takmičenjima na kojima osvaja nagrade i priznanja. Usavršavao se na majstorskim kursevima uglednih pedagoga Asje Kouchner, Blagoja Dimcevskog, Midori Goto, Leonida Sorokova, Yurija Korchynskog, Catherine Mackintosh i Dejana Mihailovića. Sarađivao je s pozorišnim orkestrima u Osijeku, Rijeci i Zagrebu, s Riječkom filharmonijom, komornim orkestrima u Osijeku, Karlovcu i Zagrebu, te sa Nordic-Balkan String Ensembl (na Ohridskom ljetu i Belef festivalu u Beogradu) te mladom bečkom filharmonijom. Diplomirao je na Muzičkoj akademiji u Zagrebu u klasi docenta Marije Čepulić. Trenutno radi u pozorišnom orkestru u Osijeku.
Krešimir Ćosić
Krešimir Ćosić (26. novembar 1948 – 25. maj 1995) bio je hrvatski i jugoslavenski profesionalni košarkaš.
Rođen je u Zagrebu, a odgojen u Zadru. On je bio prvi strani igrač koji je zaslužio All-America počasti, sudeći po United Press Internationalu. Igrao je za Univerzitet Brigham Young od 1971. do 1973. Nakon karijere na koledžu odbio je nekoliko profesionalnih ponuda i vratio se u Jugoslaviju.
Igrao je na četverim Olimpijskim igrama: 1968, 1972, 1976. i 1980, kad je sa svojim timom osvojio zlatnu medalju. Prije toga je s reprezentacijom Jugoslavije osvojio dvije zlatne medalje na Svjetskom prvenstvu 1970. i 1978.
Nakon završetka igračke karijere počeo je raditi kao trener, te je doveo jugoslavenski tim do srebrne medalje na Olimpijskim igrama 1988. u Seoulu.
Spisak naseljenih mjesta u općini Trnovo (FBiH)
Opći podaci
Općina Trnovo (FBiH) se nalazi u kantonu Sarajevo, Bosna i Hercegovina. Poslije potpisivanja Dejtonskog sporazuma, općina Trnovo je podijeljena. Veći dio općine Trnovo ušao je u sastav Federacije Bosne i Hercegovine. Od ovog područja formirana je općina Trnovo (FBiH). Naseljena mjesta u općini Trnovo (FBiH), po popisu stanovništva iz 2013. (ukupno 55) su:
Fjodor II, car Rusije
Fjodor II (1589 - 20. juli 1605) je bio car Rusije između 13. aprila i 1. jula 1605. godine.
Fjodor II je bio sin cara Borisa Godunova. Iznenadna očeva smrt 13. aprila 1605. godine tokom još uvijek neugušene pobune koju vodi Lažni Dimitrije je ubrzo dovela do potpunog rasula lojalističkih snaga.
Najbolje moguće školovanje koje tokom svojega djetinjstva stiče ga nije moglo nikako pripremiti za katastrofalnu situaciju u kojoj dobija krunu. Smrt oca, kojega su ljudi slijedili radi njegove karizme nikako se nije mogla nadoknaditi. Kako je odmah od prvih dana došlo do bijega grupe boljara na protivničku stranu, a te akcije se nikako dalje nisu uspjele uspješno spriječiti, njegova majka je odlučila preuzeti kontrolu državnih poslova.
Ta činjenica je ubrzo dovela do panike i među posljednjim lojalistima pošto je ona bila kćer čovjeka koji je rukovodio opričnicima i supruga cara Borisa Godunova koji je također vodio čistke. Zbog tih razloga kada pismo Lažnog Dimitrija 1. jula 1605 stiže u Moskvu s zahtjevom da se sruši cara, boljari ga odlučuju poslušati. Fjodor II je bio uhapšen, a dvadeset dana kasnije zajedno s majkom pogubljen.
Od njega nam je danas ostala prva karta Rusije koju je nacrtao vlastitom rukom.
Malta (ostrvo)
Malta je najveće od tri ostrva koja ulaze u sastav malteškog arhipelaga i Republike Malte. Nalazi se u središtu Sredozemnog mora, južno od Italije, sjeverno od Libije. Površina ostrva iznosi 246 km2, najveći grad na ostrvu je Qormi, a na ostrvu je smješten i glavni grad države Valletta.
Pireneji-Jug
Pirineji-Jug jedna je od 26 regija u Francuskoj. Sastoji se od osam departmana. Glavni grad regije je Toulouse.
270 Anahita
270 Anahita je kameni asteroid iz Glavnog asteroidnog pojasa, spektralne S klasa.
Otkrio ga je Christian Heinrich Friedrich Peters 8. oktobra, 1887. godine u Clintonu, a imenovan je po Anahitai, Persijskoj božici.
Manganin
thumb|desno|180px|Otpornik od manganina napravljen 1900. Manganin je trgovačko ime za leguru obično sačinjenu iz 84% bakra, 12% mangana i 4% nikla. Prvi ju je razvio hemičar Edward Weston 1892, nakon što je unaprijedio svoju raniju leguru konstantan iz 1887. godine.
Manganin se također koristio za proučavanja visokotlačnih udarnih talasa (kao što su oni nastali putem detonacije eksploziva) jer ova legura ima vrlo nisku osjetljivost na deformaciju a istovremeno i visoku osjetljivost na hidrostatički pritisak.
NGC 3405-1
NGC 3405-1 (također poznat kao MCG 3-28-14, PGC 32414 i UGC 5933) je spiralna galaksija koja je udaljena oko 296 miliona sg od Zemlje i nalazi se u sazviježđu Lav. Najveći prečnik je 0,70 (60 hiljada sg) a najmanji 0,7 uglovnih minuta (60 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Messier 92
NGC 6341 je kuglasto zvjezdano jato i nalazi se u sazviježđu Herkul. Prvo otkriće je napravio Johann Elert Bode 27. decembra 1777. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Fjodor I, car Rusije
Fjodor I Ivanovič (ruski: Феодор I Иоаннович; 31. maj 1557. - 17. januar 1598.) je bio posljednji car Rusije iz dinastije Rjurik od 1584. do 1598. godine. Kao sin Ivana IV i Anastazije Romanove okrunjen je za cara Rusije u katedrali Uznesenja u Moskvi 31. maja 1584. godine. Zbog psihičke nesposobnosti, sve svoje poslove je predao bratu svoje supruge i pouzdanom ministru Borisu Godunovu koji će ga kasnije naslijediti za cara Rusije. Feodor je umro bez nasljednika što je dovelo Rusiju u period mnogih nevolja.
Mladost
Otac Fjodora I, je bio car svih Rusa Ivan IV Grozni. Kako je bio tek trećerođeni sin i ograničenih mentalnih sposobnosti, nikada se nisu polagale nade u njegovo vladanje. Ta njegova dinastijska nevažnost je poslužila 1580. godine kao nagrada Ivana IV Borisu Godunovu za vjernu službu, pošto je tada zaključeno vjenčanje ovog ograničenog princa i njegove kćerke. Uboistvo prestolonasljednika Ivana 1581. godine je tu utješnu nagradu pretvorilo u stvarnu pošto tada Fjodor postaje po zakonu nasljeđivanja najstarijeg preživjelog carevog djeteta prestolonasljednik. U slučaju normalne dugotrajne bolesti stari car bi možda bio promijenio red naslijeđivanja u korist malenog princa Dimitrija, ali to se nije dogodilo pošto on ubrzo umire od posljedice trovanja.
Car
Bez obzira na očekivanja dvora i prije toga njegova oca kako on ne može imati djecu čudo se uspjelo dogoditi rođenjem njegove kćerke. Njena kasnija smrt u ranoj životnoj dobi postaje događaj koji car ne može preboliti. Nikada pretjerano sposoban ili zdrav on tada počinje ubrzano propadati u očekivanju vlastite smrti.
Car Fjodor I umire prirodnom smrću 7. januara 1598. Kako mu je brat Dimitrije navodno pao na vlastiti nož 15. maja 1591. godine on je bio posljednji muški potomak Ivana I što otvara problem nasljeđivanja o čemu će na kraju odlučiti parlament.
Milan Lukić
Milan Lukić (Foča, 6. septembar 1967) jest bivši policajac i ratni zločinac porijeklom iz sela Rujišta udaljenog 15 kilometara od Višegrada, Bosna i Hercegovina. Međunarodni krivični sud za bivšu Jugoslaviju je proglasio Milana Lukića krivim po 17 od 21 tačke optužnice. Na teret mu se stavljaju ubistva, mučenja, napadi, pljačke, uništavanje imovine i ubistvo najmanje 132 identifikovana muškarca, žene i djece zbog čega je osuđen na doživotnu kaznu zatvora. Lukićev rođak Sredoje Lukić i bliski porodični prijatelj Mitar Vasiljević osuđeni su od strane istog suda na 30 i 15 godina zatvora.
Općinski sud u Beogradu osudio ga je na 20 godina zatvora zbog kidnapovanja i ubistva 16 Bošnjaka u selu Mioče, općina Rudo. Učestvovao je u zločinima kada su u Pionirskoj i na Bikavcu, u junu 1992. godine spaljeno oko 140 živih civila, uglavnom žena djece i starijih osoba.
Biografija
Prije rata u Bosni i Hercegovini, Lukić je živio u Obrenovcu, SR Srbija, Njemačkoj i Švicarskoj. U proljeće 1992 se vraća u Višegrad gdje organizira paravojne jedinice Osvetnici (ponekad poznati i pod imenom Beli orlovi) sa ciljem progona i istrebljenja domicilnog stanovništva. Poslije pada Višegrada 12. aprila 1992. godine usko surađuje sa srpskim vlastima i Užičkim korpusom JNA. Direktno je odgovoran za ubistvo 84 Višegrađana koji su se nalazili u autobusima na putu prema steritoriji (općina Olovo). Također je odgovoran za koncentracioni logor Uzamnica (bivša kasarna JNA na području Višegrada). Optužnica od strane međunarodnog suda za ratne zločine iz 1998. godine ga tereti za zločine protiv čovječnosti. Do 2004. godine je boravio u Srbiji. U augustu 2005. godine uhapšen u Buenos Airesu, Argentina gdje je živio pod lažnim imenom Goran Dukanović. 20. februara 2006. godine izručen je međunarodnome tribunalu u Haagu. Milan Lukić kaznu doživotnog zatvora izdržava u zatvoru Vangla u gradu Tartuu u Estoniji.
Presuda
Uzimajući u obzir dokaze koji su predočeni tokom sudskog procesa, Pretresno vijeće konstatuje da je Milan Lukić kriv na osnovu čega ga Haški tribunal 20. jula 2009. prvostepenom presudom osuđuje na doživotnu zatvorsku kaznu a vezano za počinjena djela: istrebljenja, ubistava, okrutnog postupanja i nehumanog postupanja nad Bošnjacima u Višegradu tokom perioda od 1992. do 1994. Nakon njegove žalbe na prvostepenu presudu, žalbeno vijeće je 4. decembra 2012. potvrdilo prvostepenu presudu. Presudom je utvrđeno da je Milan Lukić kriv za 17 od 21 tačke optužnice. Osim toga, sudija Van den Wyngaert smatra ga krivim i za još dvije tačke iz optužnice.
Šuriken
200px|mini|Šuriken Šuriken (jap. 手裏剣;, rukom skrivena oštrica) je tradicionalno skriveno japansko oružje koje se bacalo, u rijetkim slučajevima moglo je poslužiti i za ubadanje. To je malo ali dosta naoštreno oružje zvjezdastog oblika, koje je moglo da stane u šaku. Materijal za izradu šurikena je varirao. Pravili su se od šiljaka, eksera, noževa, kovanog novca, kao i od raznih metalnih ploča. Šuriken je najčešće bio dopunsko oružje katani ili jariju. Vještina rukovanja šurikenom zove se šuriken-džicu (en. shuriken-jutsu). Šuriken je na zapadu poznat kao “leteća zvijezda” ili “zvijezda nindži”.
NGC 4926A
NGC 4926A (također poznat kao IRAS 12596+2755, MCG 5-31-107 i PGC 44968) je prečkasta spiralna galaksija koja je udaljena oko 317 miliona sg od Zemlje i nalazi se u sazviježđu Berenikina kosa. Najveći prečnik je 0,70 (65 hiljada sg) a najmanji 0,4 uglovnih minuta (37 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Homogene koordinate
Geometrijske transformacije poput premještanja, rotacije i razmjeranja koristimo da dovedemo scenu i objekte u njoj u nama željeni odnos i položaj. Pri tome koristimo niz transformacija, recimo premještanja i rotiranja, da iz originalne specifikacije scene dobijemo nama potrebnu. Svaku od tri osnovne dvodimenzionalne transformacije možemo izraziti kao matricu u formi:
gdje su P_i i P dati kao vektori kolone i predstavljaju orginalne koordinate P(x,y) i dobivene koordinate nakon primjenjene transformacije.
M_1 predstavlja matricu od dva puta dva elemanta koja sadrži multiplikavne faktore (faktore množenja) rotacije i razmjeranja, dok je M_2 matrica kolone od dva elementa koja sadrži aditivni faktor premještanja. Za rotaciju ili razmjeranje M_2 sadrži faktore premještanja koji se odnose na pivot point ili fiksnu tačku razmjeranja.
Mi možemo izračunati transformirane koordinate korak po korak, koristeći jednu transformaciju za drugom sve dok ne dovedemo npr. objekat u željeni položaj odnosno u njegove nove koordinate. Jednostavniji način je da kombiniramo transformacije bez da računamo koordinatne vrijednosti korak po korak tj.nakon svake transformacije. članak nije završen
275 Sapientia
275 Sapientia je veoma veliki asteroid iz Glavnog asteroidnog pojasa.
Klasifikovan je pod spektralnom C klasom, i vjerovatno je sastavljen od jednostavnih karbonata.
Otkrio ga je Johann Palisa 15. aprila, 1888. godine u Beču.
Rombon
Rombon ili Veliki vrh je 2208 m visok vrh sjeverno od Bovca. Nalazi se na planini Kanin, na sjevernoj strani padine u dolini rijeke Možnica, a na jugu je lako dostupan cestom iz Bovca. Ovaj vrh poznat je kao poprište borbi u prvom i Drugom svjetskom ratu. U Prvom svjetskom ratu na Rombonu je bila smještena Četvrta bošnjačka regimenta, u malom planinskom selu Log pod Mangartom. Sa vrha Rombona pruža se prekrasan pogled na dolinu Soče.
Kaba
mini|250p|Kaba Kaba (, "kocka" ili "utočište islama") jeste centralno svetilište islama. Građevina je u obliku kocke, duge oko 11, a visoke oko 17 m. Ona se danas nalazi u sredini velike džamije u Mekki. Predstavlja kiblu, tj. posebnu tačku prema kojoj se muslimani okreću u vrijeme namaza. Kaba za muslimane predstavlja središte svijeta. Po islamskom vjerovanju, iznad zemaljske Kabe nalazi se još 7 nebeskih Kaba na 7 nebesa i sve one stoje upravo ispod Allahovog prijestolja, koje obilaze meleki, pa i ljudi na isti način obilaze oko ovog kamena.
Crni kamen
U jugoistočnom dijelu građevine ugrađen je Crni kamen i on je najsvetiji predmet u Kabi. Za njega smatraju da je "kamen temeljac", "desna ruka Božija na zemlji". Muslimani prema ovom kamenu iskazuju veliko poštovanje, ljube ga i dodiruju, naročito tokom hadždža. Muslimani se ne klanjaju kamenu, te insistiraju na tome da su molitve ovdje izgovorene upućene Allahu, a ne kamenu.
Izgled
Kaba ima samo jedna vrata, ali je njen religijski značaj više u spoljašnjosti. Od crnog kamena prostire se 2 m dug zid, koji se proteže do ulaznih vrata. Vjernici se na njega naslanjaju da bi dobili blagoslov. Kaba je najčešće pokrivena prekrivačem – kisvom – načinjenim od teškog crnog platna s trakama na kojima su izvezeni ajeti iz Kur'ana. Oko Kabe se nalazi granitni pločnik, koji se naziva matif. Nasuprot uglu u koji je ugrađen crni kamen nalazi se zgrada u kojoj je izvor Zemzem, dok se pred sjeveroistočnim dijelom nalazi kamen za koji se tvrdi da predstavlja otisak stopala Ibrahima, koga muslimani smatraju graditeljem Kabe. Ibrahim, sa sinom Ismailom, podigao je temelje i sagradio Kabu, a za vrijeme Muhammeda, Kaba je obnovljena.
Veliki muftija
Veliki muftija je najviši zvanični vjerski poglavar muslimanskih zajednica, prvenstveno sunitske denominacije. U zavisnosti od zajednice do zajednice nadležnosti reisul-uleme se u velikoj mjeri razlikuju, od uticajnog položaja u većinski muslimanskim državama gdje je religija u velikoj mjeri poistovjećena sa državom do velikog muftije u muslimanskim zajednicama koje egzistiraju u sekularnim državama, gdje je pozicija velikog muftije precizno definisana i ograničena na čisto religijska pitanja. Također, u historijskom kontekstu ovlasti velikog muftije su se razlikovale od perioda do perioda.
Historija
Muftije su muslimanski religijski autoriteti koji izdaju uticajno pravno mišljenje (fetvu) koje podrobnije tumači šerijat tj. islamski zakon. Za vrijeme Osmanlijskog carstva, u to doba najveće i najuticajnije muslimanske države, vremenom je uspostavljen status glavnog muftije odnosno Velikog muftije što je jedan od termina za Reisul-ulemu. Sjedište velikog muftije se tada nalazilo u Istanbulu a od kraja 16. vijeka veliki muftija je smatran kao poglavar vjerske zajednice. Osim toga, ne samo da je bio predominantan u oblasti religijskih pitanja već je davao i pravna rješenja i savjete o važnim državnim politikama kao što je između ostalog i svrgavanje vladara. Praksa postojanja glavnog vjerskog poglavara se kasnije, od sredine 19. vijeka, počela koristiti i na području Egipta a poslije se proširila i na druge muslimanske države, tako da danas postoji 16 država sa značajnim muslimanskim stanovništvom koje imaju poziciju reisul-uleme.
Osmanlijsko carstvo
Kao što je već rečeno, u Osmanlijskom carstvu Veliki muftija je bio državni zvaničnik od kojih je Veliki muftija Istanbula bio na najvišem hijerarhijskom položaju.
Palestina
Tokom ere britanskog kolonijalizma, britanska kolonijalna vlast je zadržala funkciju Reisul-uleme u mnogim muslimanskim državama gdje je na primjer Velikom muftiji Jerusalema dodijeljena najviša politička funkcija u Palestini. Tokom Prvog svjetskog rata (1914-1918), usljed političke borbe za prevlast, na području Palestine postojala su dvojica Velikih muftija, jedan kojeg su odobrili Britanci i jedan podržan od strane Osmanlijskog carstva. Za vrijeme dok je Palestina bila pod britanskom mandatom, veliki muftija u Jerusalimu je bila pozicija koju su imenovali britanski mandatni organi. Kada je u pitanju Palestina velikog muftiju imenuje predsjednik Palestine.
Saudijska Arabija
Velikog muftiju, odnosno reisul-ulemu Kraljevine Saudijske Arabije, čiji ured je uspostavljen 1953. godine odobrava kralj.
Brunej
Državnog muftiju Bruneja predlaže sultan Bruneja.
Tunis
Prema članu 78. Ustava Tunisa iz 2014. godine Reisul-ulemu imenuje predsjednik Republike.
Benoksaprofen
Benoxaprofen je lijek koji spada u grupu nesteroidnih antiupalnih lijekova. Na tržište ga je distribuirala američka farmacijska kompanija Eli Lilly and Company pod trgovačkim imenom Oraflex. Međutim, 1982 godine, nakon što su Američka agencija za hranu i lijekove (FDA) i Britanska vlada objavili izvještaje o neželjenim efektima i smrtnim slučajevima, lijek je povučen s tržišta.
NGC 196
Najbliži NGC/IC objekti
Sljedeći spisak sadrži deset najbližih NGC/IC objekata.
Eudokija Baïana
Eudokija Baïana (grč. Ευδοκία Βαϊανή) (? – 12. april 901) bila je treća supruga bizantijskog cara Leona VI Mudrog. Bila je iz bizantijske teme poznate pod imenom Opsikion.
U proljeće 900, Eudokija se udala za Leona te je to bio njegov treći brak, šta je bilo protiv nauka Crkve u to doba. Leon je oženio Eudokiju jer se nadao da će mu ona roditi sina koji će biti njegov nasljednik, budući da su njegove prijašnje supruge rodile samo kćeri. Eudokija je rodila sina 901. te je umrla ubrzo nakon porođaja. Prema hronici Scriptores post Theophanem, dijete je bilo mrtvorođeno, no hronika De ceremoniis aulae byzantinae spominje da je dječak poživio te da je dobio ime Bazilije. Eudokija je potom pokopana u Crkvi svetih apostola u Konstantinopolju.
Zoe Zaoutzaina Zoe Karbonopsina
Shilpa Shetty
Shilpa Shetty (rođena 8. juna 1975. godine) je indijska glumica. Rođena je u Tamil Nadu u Indiji, kao i njena sestra, Shamita Shetty.
Utva 75
Utva-75 je školski dvosjedni avion, s klipnim motorom, kojeg je proizvela Fabrika aviona iz Pančeva (bivša SFRJ, danas Srbija). Namjena ovog aviona je za obuku pilota ratnog vazduhoplovstva, a može se koristiti i kao mali sportski avion.
Razvoj
Prvi let prototipa bio je 1976. godine nakon čega je napravljen još jedan prototip aviona sa drugačijim (udubljenim) načinom zakivanja. Drugi prototip nije zadovoljio potrebne zahtjeve pa je serijska proizvodnja krenula prema prvom prototipu ovog aviona. Prvi model ovog aviona iz serijske proizvodnje je poletio 1986. godine i to je bio model Utva 75A sa četiri sjedišta. Sa ovom verzijom aviona se bezuspješno pokušalo izići na zapadno tržište. Razlozi neuspjeha su bili prevelika buka motora, te neudobna sjedista i nedostatak sistema za ventilaciju pod pritiskom.
Naoružanje
Utva-75 ima dvije podkrilne linije na koje se mogu montirati bombe 2х100g po jedna bomba na svako krilo aviona ili 4х50 kg.
Premijer liga Bosne i Hercegovine u rukometu 2006/2007.
Prvak države za ovu sezonu je bila Bosna iz Sarajeva. Nastupe u Evropi su izborili Visočka Bosna u Kupu EHF-a, te Sloga i Izviđač u Challenge Kupu. Pobjednik Kupa Bosne i Hercegovine za 2007. godinu je bio Banjalučki Borac koji je ostvario nastup u EHF Kupu Kupova.
Iz lige su ispali Drina, Sloboda Solana i Željezničar. Novi članovi za 2007/2008 sezonu su Gradačac, Čapljina i Lokomotiva.
Leonardo da Vinci
Leonardo da Vinci (14/15. april 1452 − 2. maj 1519) bio je italijanski slikar, arhitekt, pronalazač, muzičar, kipar, izumitelj, matematičar i inženjer. Najveći genij renesanse, čovjek koji utjelovljuje renesansni ideal svestrana čovjeka - višestruko nadarena čovjeka neutažive znatiželje i žudnje za novim spoznajama. Nabrajanje njegovih neumjetničkih interesa graniči s neshvatljivim: anatomija, botanika, kartografija, geologija, matematika, aeronautika, optika, mehanika, astronomija, hidraulika, akustika, niskogradnja, tehnika proizvodnje oružja, planiranje gradova.
Njegova djela "Posljednja večera" (1495-97) kao i "Mona Lisa" (1503-06) spadaju među najpopularnije i najuticajnije slike renesanse, dok njegovi spisi odražavaju duh znanstvenog istraživanja i mehaničke inventivnosti koja je bila stoljećima ispred svoga vremena.
Biografija
1452.
1460.
1470.
1480.
1490.
1500.
1510.
Slikarstvo
Najpoznatija slika Leonarda da Vincija je Mona Lisa. Osim nje, poznato djelo je i Posljednja večera.
Bob na Zimskim olimpijskim igrama 2014 – ženski dvosjed
Takmičenja u bobu dvosjedu u ženskoj konkurenciji na ZOI 2014. u Sočiju održana su u sankaškom centru "Sanki" kod Krasne Poljane 18. i 19. februara.
Leonardo da Vinci
Slikarstvo
Ostala slikarska djela:
Pronalasci
Samo jednostavno nabrajanje njegovih neumjetničkih interesa graniči sa neshvatljivim: anatomija, botanika, kartografija, geologija, matematika, aeronautika, optika, mehanika, astronomija, hidraulika, čovjekov let, akustika, niskogradnja, tehnika proizvodnje oružja, planiranje gradova...
Valerijan Žujo
mini|Valerijan Žujo Valerijan Žujo (2. juli 1948) jest književnik, istraživač historije Sarajeva i leksikograf. Bio je sekretar predsjedništva Udruženja književnika Bosne i Hercegovine (1981–1985) i urednik u Radioteleviziji Bosne i Hercegovine. Od 1996. djeluje kao profesionalni pisac. Knjige i pojedine pjesme su mu prevedene na engleski, francuski, njemački, grčki, turski, japanski i slovački jezik.
Leonardo da Vinci
Pronalasci
Leonardov učinak je pregled toga izvanrednog perioda ljudske historije koji je poznat kao italijanska renesansa, perioda velikih kulturnih prednosti i velikih projekata. Leonardova djela su odraz čovjeka i žene toga doba, onoga što su osjećali i činili, sprava koje su gradili kako bi zauzvrat mogli graditi zgrade, palače, dvorce; mašine za vođenje rata, za rad, za proizvodnju i trgovinu svih onih roba čija dostupnost je bila od vrlo velike važnosti za vladare i njihove dvorove. No kako bilo, još važnije, Leonardovi pronalazci su svjedoci ko i šta je on bio - čovjek koji je bio oblikovan najomiljenijim i najstimulativnijim gradom toga doba, Firencom, i ko je bio potican na osnovu svog vlastitog uzorka istraživanja i skiciranja ideja i planova i koncentriran na više različitih sektora, rangiranih od hidraulike do mehanike, do letenja, do anatomije i do optike... Trebamo samo pogledati neke od najinteresantnijih ideja od svih sadržanih u više od 6.000 Leonardovih zapisa kako bismo shvatili veličinu njegovih misli.
Jedan od najznačajnijih pronalazaka je i padobran.
Valerijan Žujo
Valerijan Žujo je i autor stihova balade "Sve smo mogli mi" (koju, sem Jadranke Stojaković, izvode još Tanja Ribič, Branimir Štulić, Aleksandra Radović, Marija Šerifović).
Dan antifašističke borbe
Obilježava se u znak sjećanja na 22. juna 1941. kad je u šumi Brezovica kod Siska osnovan Prvi sisački partizanski odred, ujedno i prva antihitlerovska vojna jedinica u tadašnjoj okupiranoj Hrvatskoj i Jugoslaviji.
Historija
Nacistička Njemačka je toga jutra napala Sovjetski Savez u operaciji pod kodnim nazivom Operacija Barbarossa. Time je poništen pakt Ribbentrop-Molotov o nenapadanju između ove dvije sile. Zbog takvih novonastalih okolnosti pripadnici Komunističke partije u Sisku našli su se u opasnosti, te su se iz grada povukli u okolicu - najprije u selo Žabno, a potom u šumu Brezovica kraj Siska. Ondje su osnovali Prvi sisački partizanski odred, koji je od prvih dana izvodio diverzije, osobito na željeznici.
Odred je tada imao 77 boraca, a predvodili su ih zapovjednik, Vlado Janjić-Capo, i komesar, Marijan Cvetković, a njegov pripadnik bio je i pokojni general Hrvatske vojske Janko Bobetko. Kako su u odredu većinom bili Hrvati, borilo se uglavnom na hrvatskom području, a završetak Drugoga svjetskog rata doživjela su tridesetosmorica boraca.
Osnivanje sisačkog odreda označio je početak organizirane antifašističke borbe u Hrvatskoj, u kojoj je aktivno sudjelovalo više od 500.000 hrvatskih građana. U postrojbama Narodnooslobodilačke vojske Jugoslavije (NOV) borilo se oko 230.000 boraca iz Hrvatske, a na njezinu teritoriju stvorene su 52 brigade, 17 divizija i pet, od ukupno 11, korpusa NOV-a.
Dan antifašističke borbe obilježava se na ovaj dan od stjecanja hrvatske nezavisnosti. U bivšoj SFRJ kao Dan antifašističke borbe slavio se 27. jula - Dan ustanka naroda SR Hrvatske - što je bilo povezano s događajima u Srbu, iako je osnivanje sisačkog odreda tog dana prethodilo više od mjesec dana.
NGC 1921
NGC 1921 (također poznat kao ESO 56-SC102) je emisijska maglina i nalazi se u sazviježđu Zlatna riba. Prvo otkriće je napravio James Dunlop 24. septembra 1826. godine.
The Fame
The Fame je studijski album američke r&b pjevačice Lady Gaga izdat 2008. godine.
IC 1789
IC 1789 (također poznat kao IRAS 02149+3210, MCG 5-6-24, PGC 8766 i UGC 1763) je spiralna galaksija koja je udaljena oko 220 miliona sg od Zemlje i nalazi se u sazviježđu Trokut. Najveći prečnik je 2,20 (141 hiljada sg) a najmanji 0,4 uglovnih minuta (26 hiljada sg). Prvo otkriće je napravio Edward Emerson Barnard.
Najbliži NGC/IC objekti
Sljedeći spisak sadrži deset najbližih NGC/IC objekata.
Samojed (pas)
mini|desno|300px|Samojed Samojed je pasmina psa koja vodi porijeklo iz Sibira, a svoje ime je dobila po sibirskom narodu Samojed. Pasmina je priznata u FCI pod rednim brojem #212.
Osobine
Veseo je, ljubazan, inteligentan i relativno uslužan, ali ne i odan, zna biti izuzetno tvrdoglav, osjećajan i drag, dominantan i oprezan, privržen. Vrlo je zaigran i ostaje zaigran do duboke starosti. Voli lajati. Nije osobito dobar čuvar. Živi u kući s vlasnicima i dobro se slaže s djecom. Potrebno mu je puno kretanja. Njega dlake je vrlo zahtjevna, pri češljanju treba paziti da mu se ne ošteti poddlaka. Visina mužjaka je oko 57 cm, a ženka oko 53 cm; odstupanja od 3 cm prema dole ili gore su dozvoljena. Težina mužjaka je 20-32.5 kg, a ženke 17-25 kg. Vanjska dlaka je gruba i strši, poddlaka je gusta i mekana, boja je bijela, kremasta ili bijela s oznakama boje biskvita. Druga obilježja su široka glava, bademaste oči, dugački, bogato odlakani rep koji nosi preko leđa, debele uši-polukružne na vrhu i ne previše velike.
Bronhitis
HOBP i hronični bronhitis
Hronični bronhitis je najčešća bolest u grupi HOBP. To je hronična uplala bronha. O njemu govorimo kada pacijent iskašljava barem svaka tri mjeseca u toku godine, dvije ili više godina zaredom. Ako je njegov ispljuvak (sputum) stalno ili ponekad zagnjojen, govorimo o mukopurulentnom bronhitisu. Međutim, kada se kod pacijenta pojavi opstrukcija (suženje) disajnog puta, koja je stalna, tada govorimo o opstruktivnom ili hroničnom bronhitisu. Opstrukcije se dijele na blage, umjerene i teške.
Simptomi
Pacijent koji boluje od hroničnog bronhitisa izuzetno dugo kašlje i iskašljava, teško diše, prvo nakon napornog rada a kasnije i u mirovanju a veći dio dana izbacuje ispljuvak. Kod osoba sa hroničnim bronhitisom često se javlja zamor i ubrzanje rada srca.
Mona Lisa
Mona Lisa (76,8 x 53 cm), ulje na drvetu, (proljeće 1503-ljeto 1505), muzej Louvre, Pariz, Leonardo da Vinci
O nastanku nepotpisanog i nedatiranog portreta žene, danas poznate kao Lisa del Giocondo, značajne informacije pruža Giorgio Vasari, jedan od važnijih historičara umjetnosti 16. vijeka.
Činjenica je da je Leonardo da Vinci, po svom povratku u Firencu, dakle, u godinama između 1500. i 1506, nacrtao jedan portret Lise del Giocondo, supruge firentinskog trgovca Francesca del Gioconda. Biograf dalje ustanovljava da Leonardo i nakon 4 godine nije bio u potpunosti dovršio portret. Da Vinci, također, nije nikada predao nedovršenu sliku svom poslodavcu Del Giocondu, već ju je zadržao kod sebe.
Kako jedino Vasari spominje ime Mona Lisa, mnogobrojni historičari sumnjaju u tačnost imena i traže druge izvore. Tako se pretpostavlja da se radi o ljubavnici Giuliana de' Medicija, nekoj Pacificiji Brandano ili jednoj od priležnica Charlesa d'Amboisea, ili čak i Isabelli d'Este, markizi od Mantove. Neki istraživači idu tako daleko da tvrde kako uopće nije postojao model, već da je Leonardo naslikao idealnu ženu.
Neki čak i primjećuju da Mona Lisa sliči svom autoru (tj. njegovoj predodžbi autoportreta), tj. da je sam sebe naslikao. (U tom pogledu puno je vjerovatnija teorija da je Leonardo portretirao svoju majku.)
Leonardo je prodao sliku kratko pred svoju smrt kralju Franji I, koji je zatim čuva u dvorcu Amboise. U sljedećem periodu slika dolazi u dvorac Fontainebleau, Paris, Versailles i konačno u kolekciju Luja XIV. Nakon Francuske revolucije slika dobija novi dom u Louvreu. Napoleon je uzima odatle i vješa je u svojoj spavaćoj sobi. Po njegovom silasku s vlasti Mona Lisa se vraća natrag u Louvre.
Godine 1956. u "atentatu" kiselinom teško je oštećena donja polovina slike. Dana 30. decembra 1956. jedan je posjetilac bacio kamen na Mona Lisu. Taj čovjek je zbog tog čina morao napustiti svoju domovinu Boliviju.
Tokom 1960-ih i 1970-ih godina Mona Lisa je bila izložena i u New Yorku, Tokiju i Moskvi. Danas se nalazi iza pancirnog stakla u Louvreu.
Američki filmski glumac George Clooney je, u februaru 2014. tokom promocije svog filma The Monuments Men u Milanu, ustvrdio da Francuska treba vratiti Mona Lisu Italiji. Italijanske vlasti su također redovno slale peticiju za povratak slike. Francuska je uvijek odbijala da vrati sliku pod izgovorom da je umjetnički rad previše osjetljiv da bi se preselio.
Oglasi.com
Oglasi.com je internet portal iz Bosne i Hercegovine osnovan 2000. godine. Od 2003. godine Oglasi.com imaju i .ba domen Oglasi.ba. Autor i vlasnik Oglasi.com je Begzudin Omerović iz Srebrenika.
Kategorije
Najveće i najposjećenije kategorije su Nekretnine, Automobili i Turizam. Najveći broj nekretnina koje se nude na prodaju je iz Bosne i Hercegovine. Aktuelna ponuda polovnih automobila na tržistu Bosne i Hercegovine može se naći u sekciji Automobili. U kategoriji Turizam nalazi se aktuelna ponuda apartmana i soba za ljetovanje i zimovanje širom Bosne i Hercegovine kao i susjednih zemalja Hrvatske i Crne Gore.
Priznanja
U izboru bosanskohercegovačkog Info magazina izabrani su 2004-te u TOP 40 BiH web stranica.
Posjećenost
Oglasi.com dnevno posjeti preko 10.000 internet korisnika, koji dnevno otvore oko 100.000 stranica.
Demografija Vlasenice
Po popisu stanovništva iz 1991. godine, općina Vlasenica imala je 33.942 stanovnika, raspoređenih u 92 naselja. Poslije Daytona, iz sastava općine Vlasenica izdvojeno je područje od kojeg je formirana općina Milići. Samim tim područje koje danas predstavlja općina Vlasenica, 1991. godine imalo je 17.904 stanovnika, raspoređenih u 38 naselja.
Popis 1991.
ukupno: 33.942
Popis 1981.
ukupno: 30.498
Popis 1971.
ukupno: 26.623
U današnjim granicama (bez područja koje je pripalo općini Milići), po popisu iz 1991. godine, općina Vlasenica imala je sljedeći nacionalni sastav:
ukupno: 17.904